महापुरुषों की वजह से ही जीवित है भारतवर्ष की प्राचीन संस्कृति : सिंह
विश्वमें सनातन धर्म की एक अलग पहचान है और भारतीय संस्कृति में सनातन धर्म के प्रति लोगों की बड़ी आस्था है। इसी के स्वरूप निरंजनी संप्रदाय जो सबसे प्राचीन संप्रदाय है और इस संप्रदाय में ऐसे-ऐसे सिद्ध महापुरुष हुए है जिन्होंने सैकड़ों वर्षों तक तपस्या कर अपने ब्रह्मत्व का ज्ञान लोगों को देकर इस राष्ट्र की संस्कृति को सुरक्षित रखने में योगदान दिया है। यह बात राजस्थान विधानसभा उपाध्यक्ष राव राजेन्द्र सिंह ने शनिवार को गाढ़ा धाम मंदिर परिसर में दयाल हरिपुरुष महाराज के चल रहे छठे जन्म शताब्दी वर्ष के दौरान छठ गुदड़ी मेला पर्व एवं मंदिर में चल रही भागवत कथा के दौरान कही। विधानसभा उपाध्यक्ष सिंह ने कहा कि इस स्थान के आचार्य जिन्होंने देशभर में निरजंनी संप्रदाय को बढ़ाने में अहम योगदान दिया। यहां के सन्तों ने ज्ञान, वैराग्य भक्ति का संदेश राष्ट्र भर में अनेक स्थानों पर देकर अपने अनुयायी बनाकर मन्दिर स्थापित किए जो आज भी देशभर में फैले हुए है।
दिलाएंगेविशेष अनुदान : उन्होंनेकहा कि यह एक ऐतिहासिक स्थल है और इस पवित्र स्थान को राज्य सरकार से भी विशेष अनुदान दिलाकर भव्य रूप से सुसज्जित करवाया जाएगा। इस मौके पर जयपुर गलता पीठ के महन्त अवधेशाचार्य महाराज ने भक्तों को आशीर्वचन देते हुए कहा कि यह वो स्थान है जहां के सन्तों की वाणी से ही भक्तों का कल्याण होता था। उनका आशीर्वाद जिनको भी मिला वह परिवार सदियों तक खुश रहा। मुख से निकली हुई वाणी सदैव सत्य होती थी ऐसा मत शास्त्र, पुराणों से मिलता है। यह देश सदियों से साधु-संन्यासियों के आत्मज्ञान तपोबल एवं कठोर साधना से ही सुरक्षित रहा है।
डीडवाना. गाढ़ाधाम में आयोजित कार्यक्रम में गलता पीठाधीश्वर एवं अन्य।
डीडवाना | डीडवानानगर जिसे उपकाशी के नाम से प्राचीन काल से जाना जाता है और इसका मुख्य कारण यह है कि इस नगर में रामानुज संप्रदाय के दो मठ है वहीं निरंजनी संप्रदाय का गाढ़ा धाम दयाल आश्रम एवं नाथ संप्रदाय का जोगमंडी प्रमुख सन्तों का साधना केन्द्र रहा है। इस नगर में वर्ष में अनेक धार्मिक अनुष्ठान कार्यक्रम होते है। इसी कार्यक्रम के तहत गाढ़ा धाम में भी जो कि निरजंनी संप्रदाय का प्रमुख उदगम स्थल है वहां शनिवार को छठ गुदड़ी का मेला आयोजित हुआ। इसी प्रकार बुधवार को भव्य मेले का आयोजन होगा। मन्दिर एवं निरजंनी संप्रदाय के संस्थापक स्वामी दयाल हरिपुरुष महाराज के छठे जन्म शताब्दी वर्ष के उपलक्ष्य में मंदिर के वर्तमान आचार्य एवं अखिल भारतीय निरजंनी संप्रदाय के सांवरदेवाचार्य महाराज का नागरिक अभिनंदन रविवार शाम 4 बजे मठ में होगा। दयाल सेवा समिति के मंत्री महेश टाक ने बताया कि देवस्थान विभाग के मंत्री राजकुमार रिणवां मुख्य अतिथि होंगे। सानिवि मंत्री यूनुस खान अध्यक्षता करेंगे। झालरिया पीठाधीश्वर घनश्यामाचार्य महाराज, नागोरिया पीठाधीश्वर विष्णुप्रपन्नाचार्य महाराज, महामण्डलेश्वर स्वामी जानकीदास महाराज का भी मंगल सान्निध्य रहेगा।
awa_Deva hin_Deva hin_Deva bho_Deva hin_Deva